LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma 10.panta pirmās daļas noteiktajā kārtībā

(2.pielikuma pakalpojums)

**„Fiziskās, tehniskās apsardzes pakalpojumu nodrošināšana un**

**apsardzes tehnisko sistēmu ierīkošana un apkalpošana**

**Daugavpils pilsētas pašvaldības iestādes „Sociālais dienests” vajadzībām”**

identifikācijas numurs DPD 2017/94

**ZIŅOJUMS**

Daugavpilī

2017.gada 28.augustā

**Par iepirkuma rezultātiem**

1. Pasūtītāja nosaukums un rekvizīti:

|  |  |
| --- | --- |
| **Pasūtītāja nosaukums** | **Daugavpils pilsētas dome**  |
| PVN maksātāja reģistrācijas numurs | 90000077325 |
| Juridiskā adrese | Krišjāņa Valdemāra iela 1, Daugavpils, LV-5401 |
| Tālrunis, fakss | 654 04338, 654 21941 |
| Elektroniskā pasta adrese | info@daugavpils.lv |
| Kontaktpunkts | **Daugavpils pilsētas domes Centralizēto iepirkumu nodaļa (308.kab).** |
| Kontaktpersona | Ilga Leikuma |
| Tālruņa Nr. | 654 04329 |
| Faksa Nr. | 654 21941 |
| e-pasta adrese | ilga.leikuma@daugavpils.lv |
| Darba laiks | Pirmdiena | 08.00 – 12.00, 13.00 – 18.00 |
| OtrdienaTrešdiena Ceturtdiena | 08.00 – 12.00, 13.00 – 17.00 |
| Piektdiena | 1. – 12.00, 13.00 – 16.00
 |

1. Pasūtītājs, kura vajadzībām tiek veikts iepirkums, un līguma slēdzējs: Daugavpils pilsētas pašvaldības iestāde “Sociālais dienests”, reģ.Nr.90001998587, juridiskā adrese: Vienības iela 8, Daugavpils, LV-5401, Latvijas Republika.
2. Iepirkuma identifikācijas numurs: DPD 2017/94.
3. Iepirkuma procedūras veids: Publisko iepirkumu likuma 10.panta pirmajā daļā noteiktajā kārtībā (2.pielikuma pakalpojums).
4. Iepirkuma priekšmets: Fiziskās, tehniskās apsardzes pakalpojumu nodrošināšana, apsardzes tehnisko sistēmu (apsardzes signalizācijas un videonovērošanas iekārtu) ierīkošana un apsardzes tehnisko sistēmu (apsardzes signalizācijas, ugunsdrošības signalizācijas, videonovērošanas iekārtu, trauksmes poga) apkalpošana Daugavpils pilsētas pašvaldības iestādes „Sociālais dienests” vajadzībām.
5. Iepirkuma priekšmets nav sadalīts daļās**.**
6. Iepriekšējais informatīvais paziņojums – nav publicēts.
7. Paziņojums par sociālajiem un citiem īpašiem pakalpojumiem - paziņojums par līgumu - publicēts Iepirkumu uzraudzības biroja tīmekļvietnē 2017.gada 19.jūlijā.
8. Iepirkuma komisijas sastāvs:

|  |  |
| --- | --- |
| Komisijas priekšsēdētāja:Komisijas locekļi: | Jurate Kornutjaka - Daugavpils pilsētas domes Centralizēto iepirkumu nodaļas vadītāja,Ilga Leikuma – Daugavpils pilsētas domes Centralizēto iepirkumu nodaļas iepirkumu speciāliste, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste;Valērijs Loginovs – Daugavpils pilsētas pašvaldības iestādes “Sociālais dienests” Administratīvās un saimniecības nodaļas Darbu rīkotājs saimniecības jautājumos. |
| Protokolētāja: | Komisijas locekle I.Leikuma.  |

1. Iepirkuma komisijas izveidošanas pamatojums – Daugavpils pilsētas domes izpilddirektores 2017.gada 12.jūlija rīkojums Nr.295.
2. Iepirkuma dokumentācijas sagatavotāji: komisijas locekļi Valērijs Loginovs un Ilga Leikuma.
3. Pieaicinātie eksperti – nav pieaicināti.
4. Piedāvājumu iesniegšanas termiņš: 2017.gada 27.jūlijs, plkst. 10.00.
5. Pretendentu nosaukumi, kuri iesnieguši piedāvājumu iepirkumā un piedāvātās līgumcenas bez pievienotās vērtības nodokļa:

|  |  |  |
| --- | --- | --- |
| Nr.p.k. | **Pretendenta nosaukums**  | **Pretendenta piedāvātā līgumcena** **EUR bez PVN** |
| 1. | SIA “Apsardzes firma “Apvienība” Apsardze” | **68 532,61** |
| 2. | SIA “ALFA DROŠĪBA GROUPS” | **68 648,48** |
| 3. | SIA “Info dispecher” | **78 707,24** |

1. Piedāvājumi tika atvērti 2017.gada 27.jūlijā, plkst.10.00, Daugavpils pilsētas domes 306.kabinetā, Kr.Valdemāra ielā 1, Daugavpilī (protokols Nr.3).
2. Saskaņā ar Iepirkuma nolikuma 54.punktu, piedāvājuma izvēles kritērijs ir normatīvo aktu un šī nolikuma prasībām atbilstošs saimnieciski visizdevīgākais piedāvājums, kuru noteiks ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu.
3. Iepirkuma komisija 2017.gada 7.augusta sēdē (protokols Nr.4) lēma, ka sākumā pārbaudāmi pretendentu piedāvājumi un aritmētiskās kļūdas, un pēc tam pārbaudāma pretendentu kvalifikācija.
4. Iepirkuma komisija 2017.gada 7.augusta sēdē (protokols Nr.4) lēma, ka pretendentu SIA “Apsardzes firma “Apvienība” Apsardze”, SIA “ALFA DROŠĪBA GROUPS” un SIA “ Info dispecher” tehniskie piedāvājumi atbilst Iepirkuma nolikuma un tehniskās specifikācijas prasībām.
5. Iepirkuma komisija 2017.gada 7.augusta sēdē (protokols Nr.4) un 2017.gada 9.augusta sēdē (protokols Nr.5) nolēma izlabot pretendentu aritmētiskās un pārrakstīšanās kļūdas. Pēc aritmētisko un pārrakstīšanās kļūdu labošanas, pretendentu piedāvātās līgumcenas ir šādas:

|  |  |  |
| --- | --- | --- |
| Nr.p.k. | **Pretendenta nosaukums**  | **Pretendenta piedāvātā līgumcena** **EUR bez PVN** |
| 1. | SIA “Apsardzes firma “Apvienība” Apsardze” | **68 509,81** |
| 2. | SIA “ALFA DROŠĪBA GROUPS” | **68 707,28** |
| 3. | SIA “Info dispecher” | **78 728,84** |

1. Iepirkuma komisija 2017.gada 9.augusta sēdē (protokols Nr.5) nolēma atzīt pretendentu SIA “ALFA DROŠĪBA GROUPS” un SIA “Info dispecher” kvalifikāciju par atbilstošu Iepirkuma nolikumā noteiktajām kvalifikācijas prasībām.
2. Iepirkuma komisija 2017.gada 16.augusta sēdē (protokols Nr.6), pamatojoties uz Iepirkuma nolikuma 33.punktu un 50.3.apakšpunktu, nolēma noraidīt SIA “Apsardzes firma “Apvienība” Apsardze”, reģ.Nr. 40103913340, juridiskā adrese Bērzu iela 2 - 32, Aizkraukle, Aizkraukles nov., LV-5101, piedāvājumu kā Iepirkuma nolikuma prasībām neatbilstošu.
3. Iepirkuma komisija lēmumu pamatoja ar sekojošo:
	1. Komisija izvērtējot pretendenta skaidrojumā ietverto informāciju un pretendenta pieredzes aprakstā norādīto informāciju, konstatēja:
		1. neviens no norādītajiem līgumiem uz piedāvājuma iesniegšanas brīdi nav izpildīts;
		2. līgumi, kas joprojām tiek pildīti, pirms piedāvājuma iesniegšanas nebija spēkā esoši vismaz 12 (divpadsmit) mēnešus;
		3. pretendenta pieredzes apraksta 2. un 3.punktā norādītie divi līgumi noslēgti par apsardzes pakalpojumu nodrošināšanu pasūtītāja pasākumu laikā, pretendenta pieredzes apraksta 1.punktā norādītais līgums noslēgts par fiziskās apsardzes, videonovērošanas un patrulēšanas pakalpojumiem, kā arī tehniskās apsardzes pakalpojumiem. No pretendenta piedāvājuma izriet, ka pretendents tiesības sniegt tehniskās apsardzes pakalpojumus ieguva tikai 2017.gada 15.aprīlī, savukārt līgums par tehniskās apsardzes pakalpojumu sniegšanu tika noslēgts jau 2017.gada 5.aprīlī. No skaidrojumam klāt pievienotā līguma teksta izriet, ka tehniskās apsardzes pakalpojumus SIA “Apsardzes firma “Apvienība” Apsardze” sāka sniegt pasūtītājam tikai sākot ar 2017.gada 1.maiju. Komisija nonāk pie secinājuma, ka ar 2017.gada 5.maija atsauksmi par 2017.gada 5.aprīļa līgumu SIA “Apsardzes firma “Apvienība” Apsardze” nevar apliecināt savu pieredzi tehniskās apsardzes pakalpojumu sniegšanā;
		4. neviens no pretendenta SIA “Apsardzes firma “Apvienība” Apsardze” pieredzes aprakstā norādītajiem līgumiem neatbilst Iepirkuma nolikumā norādītās kvalifikācijas prasības - pieredzes - apliecināšanai.
	2. Komisija secināja, ka pretendents nespēj apliecināt kvalifikāciju (atlases prasību) atbilstoši Iepirkuma nolikumā prasītai pretendenta pieredzei pēdējos trijos gados (2014., 2015., 2016.gadā un 2017.gada periodā līdz piedāvājuma iesniegšanas brīdim) apsardzes pakalpojumu sniegšanā, t.i. pretendents ir kvalitatīvi un atbilstoši cita pasūtītāja prasībām izpildījis vismaz 1 (vienu) līguma priekšmetam atbilstošu pakalpojuma līgumu. Bet gadījumā, ja apsardzes pakalpojuma līgums joprojām tiek pildīts, tad tam ir jābūt spēkā esošam vismaz 12 (divpadsmit) mēnešus.
	3. Tiesa ir atzinusi, ka vienlīdzīgas attieksmes princips pieprasa, lai pretendentiem būtu vienādas iespējas izteikt savus piedāvājumus, un tātad tas nozīmē, ka uz visu šo pretendentu piedāvājumiem jāattiecina vienādi nosacījumi. Otrkārt, pārskatāmības pienākuma mērķis ir garantēt to, ka no līgumslēdzējas iestādes puses nepastāv favorītisma un patvaļības risks. Tas nozīmē, ka visiem konkursa procedūras nosacījumiem un kārtībai paziņojumā par paredzamo publisko iepirkumu vai specifikācijās jābūt formulētiem skaidri, precīzi un viennozīmīgi, tādā veidā, ka, pirmkārt, jebkuram saprātīgi informētam un parasti rūpīgam pretendentam tiek ļauts skaidri saprast to piemērojamību un tos interpretēt vienādi, un, otrkārt, līgumslēdzējai iestādei tiek ļauts efektīvi pārbaudīt, vai pretendentu piedāvājumi atbilst kritērijiem, kuri reglamentē minēto publisko iepirkumu (Administratīvās rajona tiesas 2016.gada 18.februāra spriedums lietā Nr.A420293115).
	4. Saskaņā ar Publisko iepirkumu likuma 2.pantu šā likuma mērķis ir nodrošināt iepirkuma atklātumu, piegādātāju brīvu konkurenci, vienlīdzīgu un taisnīgu attieksmi pret tiem, kā arī pasūtītāja līdzekļu efektīvu izmantošanu, maksimāli samazinot tā risku.
	5. Ņemot vērā Publisko iepirkumu likuma 2.pantu un 41.panta sesto daļu, nodrošinot vienlīdzīgu attieksmi pret visiem pretendentiem, Komisija 2017.gada 9.augusta vēstulē lūdza pretendentu izskaidrot, kurā pretendenta pieredzes aprakstā norādītajā objektā pretendents sniedza pakalpojumus, kas atbilst Iepirkuma nolikumā prasītajai kvalifikācijas prasībai par pieredzei. Pasūtītāja tiesības prasīt precizēt iesniegto informāciju, kas attiecas uz piegādātāja tehnisko un profesionālo spēju novērtēšanu un pārbaudi, ir likumā tieši paredzētas. Atbilstoši tiesu praksei, šo tiesību mērķis ir pārliecināties par to, vai pretendentam ir vai nav atbilstošas tehniskās un profesionālās spējas (tātad objektīvi pastāvošs fakts, kuru pretendents apliecina ar attiecīgajā iepirkuma procedūrā pieprasītajiem dokumentiem, kuri savukārt var būt vairāk vai mazāk precīzi un saturēt izsmeļošu vai mazāk izsmeļošu informācijas apjomu). Pasūtītājam ir pienākums pārliecināties, vai pretendenta tehniskās spējas pēc būtības atbilst iepirkuma dokumentos izvirzītajām prasībām, dodot iespēju pretendentam novērst nebūtiskas nepilnības piedāvājumā. (Administratīvās rajona tiesas 2016.gada 18.februāra spriedums lietā Nr.A420293115).
	6. Komisija secināja, ka kvalifikācijas prasība pieredzes apliecināšanai iepriekšējos 3 gados ir formulēta skaidri un nepārprotami, tādējādi pretendentam objektīvi nevarēja rasties neskaidrības, kāda informācija par apsardzes pakalpojumu pieredzi ir jānorāda. Par to, ka kvalifikācijas prasības, formulētas skaidri liecina apstāklis, ka citi divi pretendenti ir pilnībā apliecinājuši savu kvalifikāciju Iepirkuma nolikumā noteiktajām prasībām.
	7. Komisija, vērtējot piedāvājumu pēc tā rīcībā esošās informācijas, secināja, ka pretendenta SIA “Apsardzes firma “Apvienība” Apsardze” sniegtā informācija par tās pieredzi apsardzes pakalpojumu sniegšanā uz piedāvājuma atvēršanas brīdi neatbilst Iepirkuma nolikuma 50.3.apakšpunkta prasībām.
	8. Komisija konstatēja, ka Iepirkuma nolikuma 33.punkts paredz, ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
4. Iepirkuma komisija 2017.gada 16.augusta sēdē (protokols Nr.6) konstatēja, ka atbilstoši Iepirkuma nolikuma 54.punktā noteiktajam piedāvājuma izvēles kritērijam (normatīvo aktu un šī nolikuma prasībām atbilstošs saimnieciski visizdevīgākais piedāvājums), par pretendentu, kuram būtu piešķiramas līguma slēgšanas tiesības, atzīstams SIA “ALFA DROŠĪBA GROUPS”, piedāvājis viszemāko cenu EUR 68707,28 bez PVN. Pamatojoties uz Publisko iepirkumu likuma 42.panta četrpadsmito daļu, Iepirkuma komisija nolēma:
	1. atzīt SIA “ALFA DROŠĪBA GROUPS”, reģ.Nr. 41503031997, Tukuma iela 25 - 1, Daugavpils, LV-5417, par pretendentu, kuram atbilstoši citām paziņojumā par līgumu un Iepirkuma nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības iepirkumā “Fiziskās, tehniskās apsardzes pakalpojumu nodrošināšana un apsardzes tehnisko sistēmu ierīkošana un apkalpošana Daugavpils pilsētas pašvaldības iestādes „Sociālais dienests” vajadzībām”, identifikācijas numurs DPD 2017/94;
	2. uzdot iepirkuma Komisijas loceklei I.Leikumai pārbaudīt Publisko iepirkumu likuma 42.panta pirmās daļas 2. un 3.punktā norādīto izslēdzošo apstākļu esību uz pretendentu un nepieciešamības gadījumā sagatavot pretendentam paziņojumu par nodokļu parādu esību.
5. Iepirkuma komisija 2017.gada 23.augusta sēdē (protokols Nr.7), pamatojoties uz Publisko iepirkumu likuma 42.panta pirmās daļas 2.punktu un Iepirkuma nolikuma 47.punktu, nolēma izslēgt SIA “ALFA DROŠĪBA GROUPS”, reģ.Nr. 41503031997, Tukuma iela 25 - 1, Daugavpils, LV-5417, no dalības iepirkumā „Fiziskās, tehniskās apsardzes pakalpojumu nodrošināšana un apsardzes tehnisko sistēmu ierīkošana un apkalpošana Daugavpils pilsētas pašvaldības iestādes „Sociālais dienests” vajadzībām”, identifikācijas numurs DPD 2017/94, sakarā ar to, ka pretendentam, kuram piešķirtas līguma slēgšanas tiesības, dienā, kad pieņemts lēmums par iespējamu līguma slēgšanas tiesību piešķiršanu, (2017.gada 16.augustā) bija nodokļu parādi, kas kopsummā pārsniedz 150 *euro.*
6. Iepirkuma komisija 2017.gada 23.augusta sēdē (protokols Nr.7), ņemot vērā, ka pretendenta SIA “ALFA DROŠĪBA GROUPS” piedāvājums ir izslēgs no dalības iepirkumā, konstatēja, ka nākamais pretendents, kurš atbilstoši Iepirkuma nolikuma 54.punktā noteiktajam piedāvājuma izvēles kritērijam (normatīvo aktu un šī nolikuma prasībām atbilstošs saimnieciski visizdevīgākais piedāvājums) piedāvā viszemāko cenu iepirkumā ir SIA “Info dispecher” EUR 78 728,84 bez PVN. Pamatojoties uz Publisko iepirkumu likuma 42.panta četrpadsmito daļu, Iepirkuma komisija nolēma:
	1. atzīt SIA “Info dispecher”, reģ.Nr. 51503059221, Višķu iela 21M, Daugavpils, LV-5410, par pretendentu, kuram atbilstoši citām paziņojumā par līgumu un Iepirkuma nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības iepirkumā “Fiziskās, tehniskās apsardzes pakalpojumu nodrošināšana un apsardzes tehnisko sistēmu ierīkošana un apkalpošana Daugavpils pilsētas pašvaldības iestādes „Sociālais dienests” vajadzībām”, identifikācijas numurs DPD 2017/94;
	2. uzdot iepirkuma Komisijas loceklei I.Leikumai Komisijas sēdes laikā pārbaudīt Publisko iepirkumu likuma 42.panta pirmās daļas 2. un 3.punktā norādīto izslēdzošo apstākļu esību uz pretendentu un nepieciešamības gadījumā sagatavot pretendentam paziņojumu par nodokļu parādu esību.
7. Iepirkuma komisija 2017.gada 25.augusta sēdē (protokols Nr.8) izskatīja to rīcībā esošos dokumentus un konstatēja, ka attiecībā uz pretendentu SIA “Info dispecher” nepastāv Publisko iepirkumu likuma 42.panta pirmās daļas 2. un 3.punktā norādītie izslēgšanas nosacījumi.
8. Iepirkuma komisija 2017.gada 25.augusta sēdē (protokols Nr.8), pamatojoties uz Publisko iepirkumu likuma 41.panta pirmo daļu un Iepirkuma nolikuma 54.punktu, nolēma atzīt SIA “Info dispecher”, reģ.Nr. 51503059221, Višķu iela 21M, Daugavpils, LV-5410, par uzvarētāju iepirkumā „Fiziskās, tehniskās apsardzes pakalpojumu nodrošināšana un apsardzes tehnisko sistēmu ierīkošana un apkalpošana Daugavpils pilsētas pašvaldības iestādes „Sociālais dienests” vajadzībām”, identifikācijas numurs DPD 2017/94, un piešķirt iepirkuma līguma slēgšanas tiesības par summu EUR 78 728,84 bez PVN.
9. Pretendents nepiesaista apakšuzņēmējus un pretendents nebalstās uz personu, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
10. Par nepamatoti lētiem atzītie piedāvājumi – nav.
11. Iemesli, kuru dēļ netiek paredzēta elektroniska piedāvājumu iesniegšana – pamatojoties uz Publisko iepirkumu likuma Pārejas noteikumu 3.punktu.
12. Konstatētie interešu konflikti – nav konstatēti.
13. Visi pretendenti 2017.gada 28.augustā tika informēti par iepirkuma rezultātiem.

Ziņojums ir sastādīts uz 6 (sešām) lapām.

Daugavpils pilsētas domes

Iepirkuma komisijas priekšsēdētāja J.Kornutjaka

Sagatavoja:

Iepirkuma komisijas locekle, protokoliste I.Leikuma